Clemens episcopus servus servorum Dei, dilectis filiis Abbati monasterii Sancte Columbe prope Senonis et Parisiensis et Carnotensis ecclesiarum decanis, salutem et apostolicam benedictionem. Sincere devotionis affectus quem dilecti filii, etc... inibi laudabiliter F° 41bis, in divinis. Quocirca discretioni vestre per apostolica scripta mandamus quatenus vos, vel duo aut unus vestrum per vos aut alium seu alios, eisdem canonicis et beneficiatis vel procuratoribus suis eorum nomine, faciatis fructus, redditus, et proventus predictos, iuxta huiusmodi concessionis nostre tenorem, integre ministrari. Non obstantibus omnibus supradictis, aut si eisdem ordinariis et capitulis vel quibusvis aliis communiter vel divisim a prefata Sede indultum existat quod interdici, suspendi vel excommunicari non possint per licteras apostolicas non facientes plenam et expressam ac de verbo ad verbum de indulto huiusmodi mencionem, contradictores per censuram ecclesiasticam appellatione postposita compescendo. Datum Avinione, V Kalendas Junii Pontificatus nostri anno duodecimo. Sic signatum: P. DE MUSSIACO.